A 2013-as Európa-bajnokságra nem tudott a csapatba kerülni. A 2013-as gyorsasági kajak-kenu világbajnokságon a váltóban (Dusev-Janics, Kozák, Vad), K4 500 méteren (Kozák, Szabó, Vad) és K2 1000 méteren (Szabó) is aranyérmes lett. 2013 decemberében bejelentette, hogy gyermeket vár. A 2015-ös gyorsasági kajak-kenu világbajnokságon K4 500 méteren (Szabó, Kozák, Kárász) lett második. A 2016-os gyorsasági kajak-kenu Európa-bajnokságon K4 500 méteren (Szabó, Kozák, Csipes) szerzett első helyezést. A 2016-os riói olimpián a Szabó Gabriella, Kozák Danuta, Fazekas-Zur Krisztina, Csipes Tamara összetételű kajak négyes csapat tagjaként 500 méteren olimpiai bajnoki címet nyert.